Raketirünnak Hrozale
Raketirünnak Hrozale oli Vene-Ukraina sõja käigus 2023. aasta 5. oktoobril toimunud õhurünnak Harkivi oblastis Kupjanski rajoonis(en) asuvale Hroza külale. Rünnak korraldati ajal, mil elanikud kogunesid kohviku juurde mälestusteenistusele, tappes 59 inimest ja vigastades kolme inimest. Õhurünnakus hukkunute seas oli ka kuueaastane poiss. Ukraina teatel kasutati rünnakus Iskanderi raketikompleksi. Rünnak toimus osana Venemaa sissetungist Ukrainasse. OHCHR-i 31 oktoobril avaldatud raporti kohaselt olid kõik hukkunud tsiviilisikud. Mälestusteenistus, kuhu elanikud tapmise ajal kogunesid, oli Ukraina sõdurile. Kohalik prokurör Dmõtro Tšubenko ütles, et rünnakus hukkunute seas olid ka sõduri lesk, poeg, kes on samuti sõjaväelane, ja pojanaine. Ukraina siseministri Ihor Klõmenko sõnul elas Hrozas enne rünnakut 330 inimest. Vene väed hõivasid Hroza sissetungi alguses ja Ukraina vabastas Harkivi vastupealetungi käigus 2022. aasta septembris. Harkivi oblasti kuberner Oleh Sõnjehubov kinnitas, et kõik hukkunud olid Hroza elanikud ning see õhurünnak tappis 10% küla sõjaeelsest elanikkonnast (2020. aastal oli umbes 501).